*Վիքիպեդիայում կան հոդվածներ Բաբախանյան ազգանունով այլ մարդկանց մասին։*
 

**Դավիթ Բաբախանյան** (հուլիսի 2, 1975(1975-07-02), Երևան, Հայկական ԽՍՀ, ԽՍՀՄ), հայ ռեժիսոր, պրոդյուսեր, սցենարիստ։ Աշխատանքային գործունեությունն սկսել է 1995 թվականին՝ որպես սցենարիստ համագործակցելով «Շարմ Հոլդինգի» հետ։ 2003 թվականին սկսել է համագործակցել Արմենիա, 2009 թվականին՝ Հայաստանի հանրային հեռուստաընկերությունների հետ։

Կենսագրություն
--------------

Դավիթ Բաբախանյանը ծնվել է Երևանում։ Սովորել է Երևանի թիվ 149 միջնակարգ դպրոցում, 1992-1998 թվականներին՝ Երևանի պետական բժշկական համալսարանում՝ բուժական գործ ֆակուլտետում։ 1998-2000 թվականներին սովորել է արդինատուրայում՝ մաշկաբան-վեներոլոգ մասնագիտացմամբ։ Համալսարանն ավարտելուց հետո ծառայել է բանակում՝ որպես բուժծառայության լեյտենանտ։ Աշխատանքային գործունեությունն սկսել է 1995 թվականին՝ համագործակցելով «Շարմ Հոլդինգի», 2003 թվականից՝ Արմենիա հեռուստաընկերության հետ։

2003-2008 թվականներին եղել է «Կարգին հաղորդում» հումորային նախագծի ռեժիսորը։
2009 թվականից համագործակցել է Հայաստանի հանրային հեռուստաընկերության հետ՝ մեկ տարի հետո նկարահանելով «Հրեշտակների դպրոց» հեռուստասերիալը։ 2010 թվականին նկարահանել է «Կյանքի կառուսել» կարճամետրաժ պատում-հեռուստանովելները։

«Շարմ Հոլդինգի» հետ նկարահանել են «Պահանջվում է միլիոնատեր», «Փեսացուն կրկեսից», «Poker.am» «Հյուսիս հարավ» կինոնկարները։ 2011 թվականին հանդես է եկել որպես «Փեսացուն կրկեսից» կինոնկարի ռեժիսոր, 2012 թվականին նկարահանել է կատակերգական ժանրի «Poker.AM» կինոնկարը, 2015-ին որպես ռեժիսոր և սցենարիտստ նկարահանել է «Հյուսիս հարավ» կինոնկարները։ 2012 թվականից Արմենիա հեռուստաընկերության գլխավոր տնօրենն է և տարբեր հեռուստանախագծների և ֆիլմերի համահեղինակ, պրոդյուսեր։

2013-2015 թվականներին եղել է «Տնփեսա» սիթքոմի պրոդյուսերը և 2014-2019 թվականներին «Ֆուլ Հաուս» սիթքոմի համահեղինակը, 2015-2017 թվականներին՝ «Դոմինո» սիթքոմի համապրոդյուսերը։

2015 թվականին Բաբախանյանը նկարահանել է Հյուսիս-Հարավ կինոկատակերգությունը, որն առաջին հայաստանյան ֆիլմն է, որտեղ կիրառվել են 3D-անիմացիոն և վիզուալ մեծածավալ էֆեկտներ։

2019 թվականին, երբ Հայաստանում տեսահոլովակի նկարահանումներ էին կատարում ռուս ռեփեր Տիմատին և Նազիման, հայկական կողմից այդ աշխատանքներում համապրոդյուսերը Դավիթ Բաբախանյանն էր։

2019 - 2020 թվականներին որպես հեռուստաընկերության տնօրեն Դավիթ Բաբախանյանը գործակցել է Associated Television International (USA) և Academy Films (Armenia) ընկերությունների հետ և ԱՄՆ-ի համար նկարահանվել են «Մահվան ջոկատ» և «Քավարան» հեռուստաֆիլմերը՝ անգլերեն լեզվով։

2021 թվականից Հայ-ռուսական սլավոնական համալսարանում ռեժիսորական վարպետություն խմբի ղեկավարն է։

Նախագծեր
--------

| Նախագիծ | Դեր | Տեսակ | Տարի |
| --- | --- | --- | --- |
| Մեր բակը | սցենարիստ | երաժշտական կատակերգություն | 1996 |
| Կարգին հաղորդում | ռեժիսոր | հումորային նախագիծ | 2002-2009 |
| Կարգին մուլտեր | պրոդյուսեր |  | 2007-2009 |
| Դժբախտ երջանկություն | պրոդյուսեր | հեռուստանովել | 2007 |
| «11» | պրոդյուսեր | սարսափ հեռուստասերիալ | 2008 |
| Զգուշացեք փողից | պրոդյուսեր | հեռուստասերիալ | 2008 |
| Կյանքի կարուսել | պրոդյուսեր | բազմասերիանոց հեռուստանախագիծ | 2009-2011 |
| Պահանջվում է միլիոնատեր | ռեժիսոր, սցենարիստ | կատակերգություն | 2010 |
| Հրեշտակների դպրոցը | պրոդյուսեր | հեռուստասերիալ | 2011-2012 |
| Էքստրասենսներ | հեղինակ, պրոդյուսեր | հեռուստանախագիծ | 2011 |
| Փեսացուն կրկեսից | ռեժիսոր, սցենարիստ | կատակերգություն | 2011 |
| Poker.Am | ռեժիսոր, սցենարիստ | կատակերգություն | 2012 |
| Խաղից դուրս | պրոդյուսեր | բազմասերիանոց, արկածային ֆիլմ | 2013 |
| Տնփեսա | պրոդյուսեր | սիթքոմ | 2013-2015 |
| Ֆուլ հաուս | համահեղինակ | սիթքոմ | 2014-2019 |
| Դոմինո | պրոդյուսեր | սիթքոմ | 2015-2017 |
| Հյուսիս-հարավ | ռեժիսոր, սցենարիստ | գեղարվեստական ֆիլմ, կատակերգություն | 2015 |
| Քավարան | հեղինակ | հեռուստասերիալ | 2017 |
| Մահվան ջոկատ | հեղինակ | հեռուստասերիալ | 2019 |

Ծանոթագրություններ
------------------

1. 1 2 3 4  «AV Production: Դավիթ Բաբախանյանի մասին avproduction.am կայքում». Արխիվացված է օրիգինալից 2021 թ․ հուլիսի 19-ին. Վերցված է 2020 թ․ մայիսի 14-ին.
2. ↑  «Դավիթ Բաբախանյան - Pamg.am». *pamg.am*. Արխիվացված է օրիգինալից 2017 թ․ մարտի 13-ին. Վերցված է 2016 թ․ դեկտեմբերի 27-ին.
3. ↑  IMDB: A Millionaire Wanted (2010)
4. ↑  IMDB: Pesacun Krkesic (2011)
5. ↑  IMDB: Poker AM (2012)
6. ↑  MediaMax: TV project for ArmeniaTV
7. ↑  «ArmeniaTV: Տնփեսա,Սերիա 1». Արխիվացված է օրիգինալից 2015 թ․ նոյեմբերի 15-ին. Վերցված է 2016 թ․ դեկտեմբերի 27-ին.
8. ↑  «ArmeniaTV: Ֆուլ Հաուս Սերիա 1». Արխիվացված է օրիգինալից 2015 թ․ նոյեմբերի 15-ին. Վերցված է 2016 թ․ դեկտեմբերի 27-ին.
9. ↑  «ArmeniaTV: Domino, Episode 1». Արխիվացված է օրիգինալից 2016 թ․ մարտի 4-ին. Վերցված է 2016 թ․ դեկտեմբերի 27-ին.
10. ↑  IMDB: Four Buddies and the Bride (2015)
11. ↑  «Sharm: Հյուսիս-Հարավ». Արխիվացված է օրիգինալից 2016 թ․ մարտի 4-ին. Վերցված է 2016 թ․ դեկտեմբերի 27-ին.
12. ↑  «Sharm: Our Yard». Արխիվացված է օրիգինալից 2013 թ․ սեպտեմբերի 20-ին. Վերցված է 2016 թ․ դեկտեմբերի 27-ին.
13. ↑  «Unikino: Դժբախտ երջանկություն (2007)». Արխիվացված է օրիգինալից 2016 թ․ սեպտեմբերի 15-ին. Վերցված է 2016 թ․ դեկտեմբերի 27-ին.
14. ↑  «Unikino: Տասնմեկ». Արխիվացված է օրիգինալից 2016 թ․ սեպտեմբերի 15-ին. Վերցված է 2016 թ․ դեկտեմբերի 27-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |

 |